מותגי האופנה כבר לגמרי מוכנים לקיץ עם כל הטרנדים הכי רותחים, כי השמש כבר לגמרי כאן בשביל להישאר. אז מה תלבשו בקיץ 2017? הג'ינסים נשארים ומשתדרגים, השמלות אווריריות ושקופות, הרבה סרבלים, פסים, מלמלות, ובפקטורי 54 דאגו להביא לכם את המותגים הכי רלוונטיים לקיץ הזה. מוכנות?
באביב-קיץ של הרשת, תוכלו למצוא מגוון רחב של פריטים ליומיום ולחגים, שמתאימים גם לנשיות שביניכן וגם לאלו שמעדיפות את לוק הטום בוי הבועט. בנוסף לקולקציית הבייסיק והג'ינסים המחמיאים (בעיקר גזרת המאם הגבוהה) שמשתדרגים העונה עם קרעים, סברובסקי או צבעים חדשים, תראו בקולקציה הרבה פריטים נשיים שמתבטאים בכפלים ומלמלות עדינות בשמלות או חולצות. כמו כן, תוכלו לראות העונה פריטים פרחוניים בהשראת גני אנגליה, וחזרה למראה המשובץ במראה האולד סקול. בנוסף, תראו הרבה שמלות סליפ וגופיות קאמי מעולם הלנז'רי, בדי סאטן וקטיפה.
העולם הרומנטי ניכר בקולקציית הקיץ ואליו מצטרף גם עולם הספורט החל מסניקרס עם סופר פלטפורמות ועד חולצות סלוגן בועטות, כובעי בייסבול ותיקי בום באג. גם העונה תוכלו לרכוש את בגדי הכושר של ביונסה, שהם ללא ספק גם פאשן לכל דבר. בנוסף, האייטיז חוזר עם הדפסי פרחים רטרו, שמלות מעטפת וחולצות ג'רזי ארוכות. מדור באחת הקולקציות הטובות, המעניינות והכיפיות של טופשופ שגם הורידה מחירים בצורה משמעותית עד כ-20 אחוזים.
,מעילים: 429.90-799.90, נעליים: 129.90-599.90, תיקים: 59.90-569.90, בגדי ים: 59.90-299.90.
בגולף מנסים להביא לנו מראות חסרי מאמץ לצד שמירה על האינדיבידואל וביטוי האישיות בתוך הקבוצה. אז בקיץ הזה תוכלו לראות ארבע קבוצות עיקריות, שמציעות פריטים שתוכלו ללבוש בבוקר ולהמשיך איתם לערב. הקבוצה הראשונה נקראת Red Dot, שמבטאת את החלק המשוחרר והחופשי באישיותינו. בשורה התחתונה תוכלו למצוא סיפור אביבי שמשלב אלמטים מן הים כמו פסים, עוגנים, סירות מפרש, פסים ונקודות, כמו לשמל ג'ינסים לבנים, חולצות ושמלות מפוספסות וסריגים דקים ואווריריים כשהצבעוניות הברורה היא כחול, לבן, ואדום.
Exotic Dream, היא קבוצה שמשלבת בין העולם החגיגי לספורטיבי שמתבטא בפרינטים טרופיים עם ענפים ודקלים, קולקצייה רכה ונשית. בין הפריטים תראו למשל חליפה לבנה של מכנסי שורטס ובלייזר, גופיות פוליאסטר דקיקות, ז'קט בומבר ורוד בייבי עם רקמת דקלים וחצאיות הפליסה הממשיכות אתנו גם בקיץ הקרוב. ב-Romantic garden, תראו את הרומטיקה חוגגת ששואבת השראה מעולם פולקלוריסטי, כאשר תוכלו למצוא גם פריטים זהים לאימהות וילדות שאוהבות להתלבש בתיאום. בין הפריטים הבולטים: שמלת תחרה לבנה בגזרת אוברסייז באורך מידי, טווין סט גופיה וחצאית מתחרה בצבע אדום, שמלת גופיה עם הדפס פרחוני וחגורה, מכנסי דנים עם רקמות פרחים וחולצת קרושה לבנה.
טווח מחירים: חולצות אריג- 139.9-199.9 שקלים, חולצות טי שירט- 59.9-149.9 שקלים, גופיות- 59.9-149.9 שקלים, חצאיות- 129.9-249.9 שקלים, מכנסיים- 149.9-279.9 שקלים, שמלות- 169.9-399.9 שקלים, אוברולים- 199.9-299.9 שקלים, מכנסי ג'ינס- 169.9-279.9, שקלים, אביזרים- 14.9-249.9 שקלים.
למרות שחשבתם שבפקטורי כבר קיימים המותגים הכי נחשבים בעולם האופנה, תגלו עכשיו שיהיה לכם עוד יותר קשה לכם לבחור פריט מעצבים שווה אחד. מגוון רחב של מותגים חדשים נוחתים ברשת וכדאי שתכירו אותם מקרוב. בין המותגים החדשים: J.W.Anderson, Jason Wu, Alexander McQueen, Alexis, Calvin Klien Collection, Common Projects, Equipment, John Eliott, Rick Owens- DRKSHDW, Tibi, Zimmerman, Mike Amiri, No.21 ומותגי התכשיטים: Delfina Delettrez, Kova, Luis Morais, Maor Cohen.
אחד המותגים החזקים שהגיעו אל הרשת הוא J.W.Anderson, הרי הוא ילד הפלא של עולם האופנה, ג'ונתן וויליאם אנדרסון, אשר השיק את בית האופנה הנושא את שמו בשנת 2008, שלוש שנים בלבד לאחר סיום לימודיו. המותג החל את דרכו בקולקציות גברים בלבד, כשגילה המעצב שאת קולקציית האביזרים שלו רוכשות גם נשים, החליט להרחיב את הקו ובשנת 2010 הציג את קולקציית הנשים הראשונה שלו שזכתה לסיקור תקשורתי נרחב ואוהד.
קולקציית קיץ 17 של המותג מתוחכמת, צעירה ונשית במיוחד. שילוב חומרים וצלליות מיוחדות, עבודות פאצ'ים וגזרות א-סימטריות בולטות בקולקציה, לצד שימוש בבדים אלסטיים ופיסוליים. המסר הוא Ready To Wear, Day To Night.
טווח מחירים: ביגוד 790-5,990 שקלים, תיקים 4,500-6,990 שקלים, נעליים 3,890-7,590 שקלים.
כולנו מכירים את המותג האהוב קלווין קליין, ובעיקר כולנו התזנו את הבשמים האהובים במשך כל תקופת הבגרות שלנו, אך כעת Calvin Klien Collection נוחתת בפקטורי שהוקמה ע"י המעצב קלווין קליין והשנה מונה ראף סימונס, למנהל האומנותי של המותג ובפברואר הוצגה הקולקציה הראשונה בעיצובו בשבוע האופנה בניו יורק. קולקציית הקיץ נשית וקלאסית עם הרבה בדים נשפכים, חליפות חצאית עשויות משי בגזרה ישרה בצבעים בהירים, שמלת סריג אסימטרית ועוד. טווח מחירים: 799-14,990 שקלים.
מותג שריגש אותנו באופן אישי הוא בית האופנה Zimmermann, שנוסד בתחילת שנות ה-90 על ידי האחיות ניקי וסימון צימרמן, שביקשו לשלב את אהבתן לבגדי חוף ולאופנה גבוהה. התוצאה היא בגדי חוף ובגדי ים מעוצבים להפליא בסגנון בוהמייני, המאפיינים קולקציות ריזורט. טווח מחירים: 890-5,990 שקלים.
קטגוריה חדשה של תכשיטים נכנסה לרשת וביניהם שני מותגים מעניינים במיוחד: Kova, של מעצבת התכשיטים הצעירה, ולנטינה קובה, הרואה בעולם תכשיטי היוקרה הזדמנות לשלב בין רעיון, סגנון ותוכן. העיצובים שלה גיאומטריים שמשלבים בין ישן וחדש, הרבה שילובים עדינים של זהב ויהלומים בהשראת צורות גיאומטריות ותפיסתן בחלל. טווח מחירים:1,559-9,500 שקלים. מותג נוסף וצעיר שחייבים להכיר הוא Delefina Delettrez, של דלפינה דלטרז פנדי האיטלקייה. מדובר בתכשיטים העשויים בעבודת יד הנראים כמרחפים על הגוף. קולקציית הקיץ נוצרה בהשראת איברי גוף ודימויים סוראליסטיים בהשראת אומנותו של דאלי, והיא עשויה מזהב, אבני חן, יהלומים ופנינים. טווח מחירים: 990-17,990 שקלים.